আমার খুব একটা ভালো লাগলো না তার কথা শুনে। সে হয়তো তার অভিজ্ঞতা থেকে বলছে। কিন্তু সবকিছুতেই নৈরাশ্যবাদীতা পছন্দ নয় আমার। একটু পরেই অবশ্য বুঝতে পারলাম ভিনুর নৈরাশ্যবাদীতার কারণ। সে একটা বাড়ি ভাড়া নেবার প্ল্যান করছে। কারণ তার স্ত্রী আসবে আগামী মাসে। দুই বেডরুমের একটা বাড়ি নিলে সেখান থেকে একটা রুম আমি নিতে পারি। সে আর আমি দু’জনে মিলে দরখাস্ত করলে বাড়ি পেয়ে যাবো। আমার যেহেতু স্কলারশিপ আছে বাড়ি পেতে অসুবিধা হবে না।